נימפה

נימפה (ביוונית: Νύμφη - אישה צעירה) היא יצור על-טבעי במיתולוגיה היוונית. הנימפות היו חציין אל וחציין בנות תמותה והיו קשורות לאתר מסוים בטבע.

לפי האגדה, הנימפות לא היו אלות ולא נצחיות, אבל משך חייהן היה רב מאוד וכוחן עלה על זה של בני האדם. הנימפות מתקשרות ליצירה ולהתפתחות שבטבע והן לרוב האנשה של אחד מהמוטיבים שלו. ביתן של הנימפות הוא בהרים, ביערות, במעיינות, בנהרות ובמערות והן קשורות אליו בקשר בל ינותק.

הנימפות מתוארות בדרך כלל כנערות צעירות ויפות, חובבות מחול, מוזיקה, מותחות קשת בפמליה של אפולו, דיוניסוס, ארטמיס, מפלרטטות עם סילנים, סאטירים ובני אדם (כגון המלך נומה ואגריה ), שאינן מסיבות נזק למין האנושי, אך עם זאת, מושכות בכוח את מי שהן אוהבות למקום שלהן. חייהן תלויים בסביבתן וכשהן נעקרות ממנה, חייהן נתונים בסכנה. כשכעסו, בדרך כלל בעקבות נזק שנגרם לביתן, הן נהפכו למסוכנות.

אלת הציד ארטמיס לוותה על ידי חבורה של נימפות, הפליאדות.

האסטרואיד   שהתגלה על ידי מקס וולף נקרא על שמן.

סוגי הנימפות
נימפות האדמה
 דריאדות - נימפות ששכנו בתוך העצים. ביניהן גם נימפות מליות - אלות עצים, נולדו מדם אורנוס כשקרונוס סירס אותו. (כמתואר בפואמה "תיאוגניה").
 אוריאדות - נימפות ששכנו בהרים.
 לאימקידות - נימפות ששכנו בשדות.
 הספרידות - נימפות גן.
נימפות המים
 נראידות - נימפות ששכנו בים.
 אוקיינידים - נימפות האוקיינוסים (או מאגרי מים אחרים).
 ניאדות - נימפות המים (בדרך כלל של מקורות מים).
נימפות האוויר
 אאורות - נימפות רוח.
 נבולות - נימפות ענן.

קישורים חיצוניים

הערות שוליים

אלים יווניים
דמויות מהמיתולוגיה שעל שמן כוכב לכת מינורי